Diari Oficial de la Generalitat Valenciana


Sumari del DOGV 7995, del 08-03-2017 (2017/1946)

RESOLUCIÓ de 3 de març de 2017, de la Presidència de la Generalitat, per la qual es convoquen beques per a la realització de pràctiques professionals en matèria de serveis de comunicació audiovisual i en matèria de comunicació en les dependències de la Secretaria Autonòmica de Comunicació, per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1946


Data del document
:   03-03-2017

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 3 de març de 2017, de la Presidència de la Generalitat, per la qual es convoquen beques per a la realització de pràctiques professionals en matèria de serveis de comunicació audiovisual i en matèria de comunicació en les dependències de la Secretaria Autonòmica de Comunicació, per a l'exercici 2017. [2017/1946]  
Per mitjà del Decret 20/2016, de 12 de desembre, del president de la Generalitat, s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat (DOGV 7950, 03.01.2017).  
L'article 2 de l'esmentat decret estableix que la convocatòria de les subvencions es realitzarà mitjançant una resolució de la persona titular de la Presidència de la Generalitat, sense perjuí de l'eventual delegació de competències, en els termes que preveu la Llei 1/2015, de 6 de febrer.  
L'article 4 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries, assigna a la Secretaria Autonòmica de Comunicació, entre altres, les competències en matèria de política informativa i intervenció administrativa en matèria de ràdio i televisió, competència de la Comunitat Valenciana.  
La Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, en l'apartat tercer, delega en la persona titular de la Secretaria Autonòmica de Comunicació la convocatòria de les beques a què es refereix en el Decret 132/2009, de 4 de setembre, del Consell, dins de l'àmbit funcional que té delegat.  
  
En virtut del que s'exposa i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar la concessió de les següents beques per a la realització de pràctiques professionals, en les dependències de la Secretaria Autonòmica de Comunicació, per a l'exercici 2017:  
En matèria de serveis de comunicació audiovisual:  
a) 2 beques per a persones amb titulació oficial de grau o llicenciatura en Ciències de la Informació, branca de Comunicació Audiovisual.  
b) 2 beques per a persones amb la titulació oficial d'Enginyeria Tècnica en Telecomunicació.  
En matèria de comunicació:  
c) 6 beques per a persones amb titulació oficial de grau o llicenciatura en Ciències de la Informació, branca de Periodisme.  
2. La convocatòria s'ajustarà a les bases reguladores aprovades en el Decret 20/2016, de 12 de desembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat, publicades en el Diari Oficial de la Generalitat Valenciana número 7950, de 3 de gener de 2017.  
  
Segon. Condicions de la concessió de la beca  
1. El procediment de concessió d'aquestes beques es tramitarà en règim de concurrència competitiva.  
2. Per a obtindre la condició de persona beneficiària de la beca hauran de reunir-se els requisits que determina l'article 3 del Decret 20/2016, de 12 de desembre, del president de la Generalitat, al final del termini presentació de les sol·licituds de la present convocatòria.  
3. Les pràctiques es realitzaran en les dependències de la Secretaria Autonòmica de Comunicació, de la Direcció General de Relacions Informatives i Promoció Institucional, o en qualsevol organisme de la Generalitat en tot el territori de la Comunitat Valenciana. Així mateix, podran realitzar desplaçaments en funció de les necessitats formatives a complementar.  
4. L'activitat pràctica a desenvolupar consistirà en aquelles tasques relacionades amb les funcions següents, assignades pel Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, sempre que siguen adequades per a adquirir formació complementària i especialització:  
a) En matèria de comunicació audiovisual, les relatives a les funcions assignades al Servei de Comunicació, que són les relacionades amb:  
  
1r. Elaborar propostes de normativa en matèria audiovisual;  
2n. Tramitar els procediments administratius en matèria de ràdio i televisió, competència de la Generalitat;  
3r. Gestionar el Registre de Prestadors del Servei de Comunicació Audiovisual;  
4t. La supervisió dels projectes tècnics de radiodifusió i televisió, relatius a llicències atorgades per la Generalitat;  
5é. Propostes de planificació del domini públic radioelèctric en les bandes de freqüències de radiodifusió i televisió;  
6é. La col·laboració en l'exercici de les facultats de control, inspecció en matèria de radiodifusió sonora i televisió.  
b) En matèria de relacions informatives, les relatives a les funcions assignades al Servei de Difusió de l'Acció del Consell i al Servei de Planificació i Anàlisi Informativa, que són les relacionades amb:  
  
1r. Gestionar la difusió de la informació institucional del Consell als mitjans de comunicació social i a les xarxes socials.  
2n. Coordinar l'agenda informativa de l'Administració de la Generalitat i del sector públic autonòmic.  
3r. Assessorar en la planificació de l'activitat informativa de l'Administració de la Generalitat i del seu sector públic.  
4t. Avaluar, analitzar i gestionar l'arxivament de la informació institucional.  
5é. Qualssevol altres funcions d'anàloga finalitat que li siguen encomanades.  
  
Tercer. Finançament  
1. Les beques previstes en la present convocatòria en matèria de serveis de comunicació audiovisual es finançaran amb càrrec al programa pressupostari de la Presidència de la Generalitat 75.01.93.325.27, del capítol IV, codi línia comptable S7050000, dels pressupostos de la Generalitat per a l'any 2017, i el seu equivalent en el pressupost de la Generalitat de 2018, segons el següent desglossament inicial:  
Import any 2017 36.000 -  
Import any 2018 12.000 -  
Import total màxim 48.000 -  
  
2. Les beques previstes en la present convocatòria en matèria de comunicació es finançaran amb càrrec al programa pressupostari de la Presidència de la Generalitat 31.47.83.745.40, del capítol IV, codi línia comptable S0592000, dels pressupostos de la Generalitat per a l'any 2017, i el seu equivalent en el pressupost de la Generalitat de 2018, segons el següent desglossament inicial:  
Import any 2017 54.000 -  
Import any 2018 18.000 -  
Import total màxim 72.000 -  
  
3. Es finançarà la quota empresa de la Seguretat Social de les persones adjudicatàries de la present convocatòria, amb càrrec a les anteriors aplicacions i codis de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
4. El període de durada de la beca començarà el dia que s'indique en la resolució de la present convocatòria, si bé no podrà començar abans de l'1 d'abril de 2017 i tindrà una durada de 12 mesos, a comptar des del dia indicat en aquella, prorrogables, de conformitat amb el que preveu l'article 14.2 del Decret 20/2016, de 12 de desembre, del president de la Generalitat.  
  
Quart. Termini de la sol·licitud, forma de presentació i documentació de què s'ha d'acompanyar la sol·licitud.  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació de què s'ha d'acompanyar es realitzarà i ajustarà a allò que s'ha determinat en els articles 6 i 7 del Decret 20/2016, de 12 de desembre, del president de la Generalitat.  
3. De conformitat amb el que preveu l'article 6.3 del Decret 20/2016, de 12 de desembre, del president de la Generalitat, les persones aspirants podran fer ús del servei d'assistència tècnica, a través de l'adreça electrònica generalitat\_en\_fbv@xlq.vl, destinada a resoldre qualsevol problema tècnic relacionat amb la presentació electrònica de la sol·licitud esmentada.  
  
Cinqué. Criteris de valoració de les sol·licituds  
Les sol·licituds presentades es valoraran d'acord amb els criteris establits l'article 4, Barem per a la valoració dels mèrits personals, del Decret 20/2016, de 12 de desembre, del president de la Generalitat.  
  
  
Sisé. Comissió avaluadora  
De conformitat amb l'article 9 del Decret 20/2016, de 12 de desembre, del president de la Generalitat, les persones que componen la comissió avaluadora per a la present convocatòria i d'acord amb la seua composició, són:  
a) Presidència: Juan Carlos Guillén Hurtado, subdirector general de Relacions Informatives i Promoció Institucional.  
b) Vocal: Jaime Bernácer Alpera, cap del Servei de Comunicació.  
  
c) Vocal: Belén Gimeno Bataller, cap del Servei de Planificació i Anàlisi Informativa  
d) Vocal: Ana Colomer Guillamón, cap del Servei de Difusió de l'Acció del Consell  
e) Secretaria: Pilar Giménez Lloret, cap de la Secció de Comunicació  
  
Seté. Mitjans de publicació dels distints tràmits  
Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web de Presidència http://www.presidencia.gva.es.  
  
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjuí que puga ampliar-se en els termes que preveu la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la seua finalitat. La publicació de l'esmentada resolució produirà els efectes de notificació a les persones interessades, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Presidència de la Generalitat, www.presidencia.gva.es.  
  
Nové. Recursos  
La resolució de concessió de la beca que es dicte d'acord amb aquesta convocatòria posarà fi a la via administrativa i, en contra, es podrà interposar un recurs potestatiu de reposició davant l'òrgan que la va dictar, en el termini d'un mes a comptar des de l'endemà de la publicació, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Deu. Quantia de les beques, règim de lliurament i justificació  
Als efectes de la quantia de les beques, pagament i la seua justificació, caldrà ajustar-se al que estableix el títol V del Decret 20/2016, de 12 de desembre, del president de la Generalitat.  
  
Onze. Efectes  
La present resolució produirà efectes l'endemà de la publicació en el Diari Oficial de la Generalitat Valenciana. Contra aquesta resolució de convocatòria, que posa fi a via administrativa, es podrà interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se potestativament, un recurs de reposició davant la Presidència en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 3 de març de 2017.- El president de la Generalitat, p. d. (R 12.02.2016; DOCV 17.02.2016), el secretari autonòmic de Comunicació: José María Vidal Beltrán.